Осип Манделщам
В прозрачния Петропол ще умрем…

Превод от руски: Людмил Люцканов, —

chitanka.info

В прозрачния Петропол ще умрем,

тук все сме под властта на Прозерпина

и с всеки дъх униваме съвсем,

и всеки час е гибелна година.

Богиньо морска, ледена Атино,

Снеми сега могъщия си шлем.

В прозрачния Петропол ще умрем,

Тук царствуваш не ти, а Прозерпина.

1916

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.